《访何茂恭於南湖何有诗因次韵》
宋代·喻良能

相别三年久，相逢一笑时。
眼边无俗物，袖里有清诗。
山路梅花早，湖天雪意迟。
不眠成夜话，寒月在疏枝。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。